**Gulács Község Önkormányzata Képviselő-testületének**

**2/2019. (II.12.) önkormányzati rendelete**

**a Szervezeti és Működési Szabályzatról szóló 2/2015. (II.23.) önkormányzati rendelet módosításáról**

Gulács Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva, a következőket rendeli el:

1. **§** (1) Gulács Község Önkormányzata Képviselő-testületének a Szervezeti és Működési Szabályzatról szóló 2/2015. (II.23.) önkormányzati rendelet (továbbiakban: Rendelet ) 1.§ (3) bekezdés f) ponttal egészül ki.

f. pénzügyi bizottság

 **2.§** A Rendelet 26.§ (1) bekezdés b)ponttal egészül ki:

 b. pénzügyi bizottság

**3.§** A Rendelet az alábbi alcímmel és 29/A.§ egészül ki:

 15/A Pénzügyi bizottság feladatai

29/A.§

 a) Az Önkormányzatnál és intézményeinél írásban véleményezi az önkormányzat gazdasági programját,

b) Írásban véleményezi a költségvetési koncepció tervezetét, az éves költségvetési javaslatot és a végrehajtásáról szóló féléves, éves beszámoló tervezeteit,

c) Figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyonnövekedés, csökkenés) alakulását, értékeli az azt, előidéző okokat,

d) Részt vesz a pénzügyi - különös tekintettel a felújítási, beruházási előirányzatok célszerű, gazdaságos felhasználására vonatkozó – döntések előkészítésében, majd a végrehajtás ellenőrzésében,

e) Vizsgálja az adósságot keletkeztető kötelezettségvállalás indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését,

f) Véleményezi és ellenőrzi az önkormányzat gazdálkodásának folyamatát, tevékenységével elő kell segítenie az eredményes gazdálkodást,

g) Véleményezi az önkormányzat helyi adóztatással kapcsolatos rendeleteit, illetve a rendelet-módosításokat,

h) Véleményezi az önkormányzat által alapított gazdasági társaság gazdálkodását

**4.§** (1) Ez a rendelet 2019. február 12 . napján 9.10 órakor lép hatályba, és a hatályba lépést követő napon hatályát veszti.

**Vassné Szűcs Róza Ujvári Judit**

 jegyző polgármester